Kuluvan vuoden kymmenen ensimmäistä kuukautta olivat nykyajan mittaushistorian lämpimimmät, kertoo NOAA. NOAA eli National Oceanic and Atmospheric Administration (siirryt toiseen palveluun)on Yhdysvaltain liittovaltion organisaatio, joka tutkii säätä ja valtameriä.

NOAA:n kuukausiraportin mukaan maapallon lämpötila pysytteli ennätyskorkealla tammikuusta lokakuuhun. Asiantuntijoiden mukaan tästä vuodesta saattaa tulla nykyajan mittaushistorian lämpimin, kun valtameriä lämmittävä El Niño pahentaa fossiilisten polttoaineiden polton vaikutusta maapallon lämpenemiseen. El Niño päättyi heinäkuussa.

– Tästä vuodesta saattaa tulla vielä lämpimämpi kuin viime vuodesta, arvioi NOAA:n tutkija Jessica Blunden. – Ja vaikka ei tulisikaan, ovat vuodet 2014–2016 kolme lämpimintä vuotta vuoden 1880 jälkeen.

Lähde: AFP